Εκδήλωση λήξης του Εκπαιδευτικού Περιβαλλοντικού Προγράμματος «Αλλάζω συνήθειες, σώζω τον πλανήτη»
2025-06-10 19:00 (Europe/Athens) | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Δήμος Ρεθύμνης σας προσκαλεί στην εκδήλωση λήξης του Εκπαιδευτικού Περιβαλλοντικού Προγράμματος «Αλλάζω συνήθειες, σώζω τον πλανήτη», που υλοποιεί η Διεύθυνση Περιβάλλοντος του Δήμου Ρεθύμνης σε συνεργασία με τη Διεύθυνση Πρωτοβάθμιας Εκπαίδευσης Ρεθύμνου και θα πραγματοποιηθεί την Τρίτη 10 Ιουνίου 2025 και ώρα 19:00, στο Σπίτι του Πολιτισμού.

Η έκθεση «Μοντέρνα Μινωική Τέχνη» του Thomas Kiss φιλοξενείται στην Art Gallery Μορφές
2025-06-11 09:00 - 14:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Art Gallery Morfes
(Γοβατζιδάκη 18,Παλιά Πόλη Ρέθυμνο)
23.05 έως 11.06.2025

Thomas Kiss, «Μοντέρνα Μινωική Τέχνη», επιμέλεια – οργάνωση Ηλίας Ηλιάκης
Η αποκαλούμενη μινωική τέχνη αποτελεί ακρογωνιαίο λίθο του παρελθόντος, αλλά και γέφυρα για τη «μοντέρνα» τέχνη του 19ου και 20ου αιώνα.
Είναι δύσκολο να φανταστούμε ότι οι τοιχογραφίες του Ανακτόρου της Κνωσσού – της Μέσης Μινωικής Περιόδου – αλλά και οι τοιχογραφίες της Θήρας, φέρουν τέτοιου είδους καλλιτεχνικά χαρακτηριστικά τα οποία είναι κοινά με τα έργα του Ανρί Ματίς.
Υπάρχει τεράστια χρονική απόσταση μεταξύ του 1720/1470 π.Χ. και της εποχής του Ματίς (1869-1954). Τους καλλιτέχνες, όμως, καθώς και τον ίδιο τον χρόνο δεν τους αφορά και δεν τους ενδιαφέρει η κυριολεκτική «έννοια του χρόνου», αλλά δουλεύουν σύμφωνα με τη φαντασία και το ταλέντο τους.
Δεν χωράει αμφιβολία ότι η Αιγυπτιακή τέχνη είχε τεράστια επιρροή στα κρητικά έργα τέχνης, αλλά και το γεγονός ότι οι ζωγράφοι της Κνωσσού και της Θήρας είχαν μεγάλο ταλέντο και φαντασία. Η σύνδεση μεταξύ χρώματος και γραμμών, τα περιγράμματα, η ακολουθία του ρυθμού των γραμμών, οι πίνακες με καθαρά χρώματα – όπως για παράδειγμα η ύπαρξη ομογενών χρωματικών ζωνών – και παράλληλα, η εμφάνιση αφηρημένων εννοιών σε σχέση με το θέμα της συνολικής σύνθεσης ήταν προπομποί για την τέχνη του μακρινού μέλλοντος.
Ο παρόν εικαστικός καλλιτέχνης επιθυμεί να αναδείξει τη σημασία των έργων αυτών, δίνοντάς τους μία νέα, σύγχρονη ερμηνεία και την ίδια στιγμή να εγκαθιδρύσει τον επονομαζόμενο όρο «Μοντέρνα Μινωική Τέχνη».
Μετά την τελετή εγκαινίων της έκθεσης, θα πραγματοποιηθεί ηλεκτρογραφική προβολή διάρκειας μίας ώρας, που θα παίζει τις επιτυχίες του ροκ συγκροτήματος OMEGA.
Η ηλεκτρογραφική τέχνη – γνωστή και ως Art Electro Image – θεμελιώθηκε από τον Joseph Kadar (Kádár József) στο Παρίσι, όπου και εγκαταστάθηκε μετά τη μετανάστευσή του από την Ουγγαρία. Εκεί αναδείχθηκε σε έναν διεθνώς αναγνωρισμένο εικαστικό καλλιτέχνη.
Η μορφή της κινούμενης ηλεκτρογραφίας αναπτύχθηκε στην Ουγγαρία από τους Barnabas Kiss και Thomas Kiss, οι οποίοι πραγματοποίησαν σειρά εκθέσεων σε γκαλερί κυρίως στην Αυστρία και την Ουγγαρία. Το έργο τους χαρακτηρίζεται από πολυμορφία στην οπτική προσέγγιση, η οποία μεταβάλλεται ανάλογα με το είδος της μουσικής που συνοδεύει τις προβολές.
Με ιδιαίτερη χαρά ανακοινώνουμε ότι αυτή η πρωτοποριακή μορφή τέχνης θα παρουσιαστεί για πρώτη φορά στην Ελλάδα, στη γκαλερί ΜΟΡΦΕΣ, μέσα από μια μοναδική προβολή κινούμενης ηλεκτρογραφίας – μια πραγματική καλλιτεχνική περιπέτεια!
ΒΙΟΓΡΑΦΙΚΟ
Thomas Kiss
Ημ/νια γέννησης: 25. 05. 1953.
Τόπος γέννησης: Σζομπαθέλι, Ουγγαρία
ΠΡΟΣΟΝΤΑ
Κολλέγιο Επιμόρφωσης εκπαιδευτών, Πετς (Ουγγαρία) 1973-1977
Ιδιώτης φοιτητής του Πανεπιστημίου Εφαρμοσμένων Τεχνών, Εικαστική Σχολή 1978-1983
Υπότροφος της Ουγγρικής Ακαδημίας Επιστημών, Πανεπιστήμιο Eötvös Lorand 1985-1988
Καθηγητής στο Πανεπιστήμιο του Πετς, Ουγγαρία (από το 1990)
Ορισμένες θεματικές των μαθημάτων του: Φιλοσοφία, ιδιαίτερα αρχαία ελληνική φιλοσοφία, ανθρωποοικολογία
Ειδικά Μαθήματα:
– Θρησκεία και καλές τέχνες. Τοιχογραφίες, κεραμικά και άλλα σκεύη.
– Η σημασία των τοιχογραφιών του Ακρωτηρίου και της Κνωσσού στην ιστορία των Καλών Τεχνών.
– Η αναγκαιότητα της ανάπτυξης μίας Μοντέρνας Μινωικής Τέχνης, βασισμένη στις αρχαίες τοιχογραφίες.
ΑΚΑΔΗΜΑΪΚΑ ΠΤΥΧΙΑ
Candidate of Biological Sciences, Eötvös Lorand University, Budapest, 1988
PhD, Διδάκτωρ Φιλοσοφίας, 1993
DSc hc WHO, 1995.
ΙΔΡΥΤΗΣ
Διεθνές Περιοδικό Ταχυδρομικής Τέχνης, με τον τίτλο ‘Ethic-Cards’, σε συνεργασία με τον Joseph Kadar (Παρίσι) 1988
‘RaArt Gruppe, Graz’ – Διεθνής Σύγχρονη Τέχνη. Σύνολο τεχνών: παραστάσεις, εκθέσεις με συνοδεία μουσικής, art electro εικόνα και εικαστικά. Σε συνεργασία με τον Gerhard Lojen και την Edith Temmel (‘Gruppe 77’Graz) 1994
‘Electro Art Music MultiArt’ – Art Electro Εικόνα. 2004. Προβολές με συνοδεία μουσικής
‘Upanisadjazz Ensemble Band’ 2007. Ζωντανές συναυλίες και παραστάσεις, σε συνεργασία με την Art Electro Images. (Βιέννη, Βουδαπέστη, Γκρατς και πολλές άλλες πόλεις) Καλλιτεχνική παράσταση.
«Μοντέρνα Μινωική Τέχνη» (Κρήτη, από το 1997)
Η ανάπτυξη του καλλιτεχνικού αυτού ρεύματος από τις τοιχογραφίες της Θήρας και της Κνωσού
– Ελαιογραφίες
– Επιτραπέζιες εικόνες
– Γραφικά
– Σχέδια με κιμωλία
«Αφρο-Κρητική Κεραμική και πορσελάνη» (Graz, 1999).
Η ιδέα, ή έννοια «Αφρο-Κρητικός» βασίζεται στην αναμφισβήτητη σύνδεση μεταξύ Αιγυπτιακής και Κρητικής τέχνης.
(βλ. για παράδειγμα το βιβλίο του Μαρινάτου με τίτλο: «Ακρωτήρι, Θήρα και Ανατολική Μεσόγειος»)
– Πορσελάνινα ταμπλό
– Πορσελάνινα πιάτα
– Πορσελάνινα και κεραμικά βάζα
“Afro-Fun Pottery” (2005, Stoob, Αυστρία).
– Κεραμικά πιάτα
“New Immersion Thinking Society” (Σζομπαθέλι, Ουγγαρία 2018).
«Νέος Διαλογισμός»
Ένας κύκλος φιλοσοφίας, καλών τεχνών και λογοτεχνίας.
Γενικές Καλλιτεχνικές Παραστάσεις
«Ζωγραφική – Μουσική – Ποίηση» με προβολές (ElammArt), παντομίμα και μπαλέτο.
Μουσική: Upanisadjazz Ensemble.
Σε θέατρα, τζαζ κλαμπ, καλλιτεχνικά κλαμπ, γκαλερί, κάστρα και ξενοδοχεία.
(Βιέννη, Graz, Βουδαπέστη, Σζομπαθέλι, Nagycenk, Σόπρον, Πετς και πολλά άλλα…)
Για παράδειγμα:
– Γκαλερί στον κάστρο των Εστερχάζι, Πάπα, 1999.
– Castle Zarkaháza, 2022.
– Γκαλερί Derkovits, Βουδαπέστη, 2007-2010.
– Γκαλερί Spontan, Γκρατς, 2011.
– Schloss Lackenbach (Αυστρία) 2007, 2008, 2009.
– Spring Festival, Σζομπαθέλι, Staat Γκαλερί (Ουγγαρία), 2008.
– Σόπρον, Salon Ferenc Liszt 2008-2010
– Σόπρον, Hotel Siesta, 2008.
– Μουσικό Φεστιβάλ Castle Széchenyi, Nagycenk, 2008.
– Βιέννη, Lokal Vorstadt, 2009.
– Θέατρο Weöres Sándor, Σζομπαθέλι, 2012-2014.
– Θέατρο Petőfi Sandor, Σόπρον 2013-2014.
– Weöres Sándor Θέατρο, ‘ART CLUB’, 2012-2014.
– Γκαλερί Józsefváros, Βουδαπέστη, 2019-2020.
ΕΠΙΛΟΓΕΣ ΑΠΟ ΣΗΜΑΝΤΙΚΕΣ ΕΚΘΕΣΕΙΣ
Διεθνής Έκθεση Ταχυδρομικής Τέχνης – Σζομπαθέλι, Γκαλερί Medium, 1986.
Art Electro Image – Σζομπαθέλι, Γκαλερί City, 1987.
«Κρητικές Στιγμές» – Κοκκίνη Χάνι, Γκαλερί Prima, 1987.
«Μίνωας και Ελλάς» – Βουδαπέστη, Γκαλερί Λέσχης Νέων Καλλιτεχνών, 1997.
«Φόρος τιμής στον Μπάρτοκ» – Paris, UNESCO Palast, 1995. I. Internationale Post Mail Art Biennale. (σε συνεργασία με τον Joseph Kadar).
Διεθνής Μπιενάλε Ψηφιακών Τεχνών – Ηλεκτρονικής Εικόνας, 1996. Γκαλερί City, Σζομπαθέλι.
«Πρόσωπα και Μάσκες» – Βουδαπέστη, Γκαλερί Litea, 1998.
«Πρόσωπα, τοπία, έμβρυα» – Πάπα, Γκαλερί στο κάστρο των Εστερχάζι, 1999.
«Διακόσια Χρόνια από τον τελευταίο πόλεμο». Ελαιογραφίες βασισμένης στη μουσική του ροκ συγκροτήματος ‘Omega’. – Βουδαπέστη, Γκαλερί Benczur, 2000.
«Αφρο- Κρητική κεραμική και επιτραπέζια πορσελάνινα ταμπλό» – Graz, Cafe Galerie, 2001.
«Πορσελάνινα επιτραπέζια ταμπλό» – Γκρατς, Γκαλερί Spontan, 2022.
«Έκθεση εικαστικών έργων που δημιουργήθηκαν για μουσική” – Σε συνεργασία με την Edith Temmel – Κάστρο Zarkaháza. 2002.
«Αφρο-κρητική κεραμική και πορσελάνη» – Σόπρον, Salon Liszt, 2004.
«Πέρα από τον Χρόνο» – Βουδαπέστη, Γκαλερί Derkovits, 2005.
«Ελαιογραφίες για μουσική: Haydn ‘Concerto No. 1 for Organ’». – Βουδαπέστη, Γκαλερί Derkovits, 2005.
«Ελαιογραφίες για τη μουσική του Ferenc Liszt», παράλληλα με κονσέρτο πιάνου του Peter Kuzsner
Regisseur: Sándor Szokolay. – Sopron, Líceum. 2005.
«Ελαιογραφίες για τη ‘Θεία Κωμωδία του Δάντη’» – Σοπρόν, Γκαλερί Συλλόγου Εικαστικών, 2006. (Επίσης στην Γκιόρ, το έτος 2007 και στο Κάστρο Lackenbach το 2007)
«Μοντέρνα Μινωική Τέχνη» Ελαιογαφίες – Βουδαπέστη, Γκαλερί Józsefváros 2018 και 2019.
«Ελαιογραφίες» – Βουδαπέστη, Γκαλερί Artem Donum. 2022-2023.
Μόνιμες εκθέσεις, εκδόσεις (ποιήματα, δοκίμια) σε ιστότοπους λογοτεχνικών και καλλιτεχνικών περιοδικών. Για παράδειγμα: Új Nautilus, SzövetIrodalom, Holdkatlan, Litera-Túra, Kalamáris, Vaskarika, Alkonyzóna, Tiszatáj, Hetedhéthatár κλπ.
Art Gallery Morfes | Γοβατζιδάκη 18, Παλιά Πόλη, Ρέθυμνο
Τ. +30 2831050271, e-mail: iliasmorfes@gmail.com
Ώρες λειτουργίας καταστημάτων.

Την παράσταση ΕΙΡΗΝΗ του Αριστοφάνη θα παρουσιάσει η Θεατρική Ομάδα ΑμεΑ ΑΝΤΙΗΡΩΕΣ με τη Θεατρική Ομάδα του 1ου ΕΠΑΛ Ρεθύμνου
2025-06-11 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Τετάρτη 11 και Πέμπτη 12 Ιουνίου 2025
Χώρος: Θέατρο Ερωφίλη – Φορτέτσα
Ωρα: 21.30
Η μεικτή θεατρική ομάδα Αντιήρωες, του Συλλόγου Γονέων και Φίλων Ατόμων με Αυτισμό, παρουσιάζει τη νέα της θεατρική παραγωγή. Αυτή τη χρονιά συμπράττει με την θεατρική ομάδα του 1ου ΕΠΑΛ Ρεθύμνου και δημιουργούν ένα σύγχρονο αριστοφανικό σύμπαν.
“Έμπνευση και οδηγός αποτέλεσε η μεταφορά του Δημοσθένη Παπαμάρκου σε libretto, για την μουσικοθεατρική παράσταση Ειρήνη, του Νίκου Κυπουργού. Η ευρηματικότητα και η προσέγγιση τους, μας αποκάλυψε μια σύγχρονη ανάγνωση των σημαινόντων και νύξεων του αριστοφανικού έργου, που αφορά ταυτόχρονα το παρόν μας και το ειδικό πλαίσιο μέσα στο οποίο ζούμε και δημιουργούμε.
Ο αριστοφανικός λόγος, αιχμηρός, εύστοχος, σαρκαστικός, ποιητικός και απελευθερωμένος από καθωσπρεπισμούς, μας φανερώνει πώς το κωμικό βρίσκεται μέσα στο τραγικό, πώς το ατομικό γίνεται συλλογικό και πώς η κατάκτηση μεγάλων Ιδεών περνάει μέσα από τις μικρές ασήμαντες καθημερινές μας Ιστορίες.
Με σεβασμό προς το κείμενο του Δ. Παμαμάρκου, κρατήσαμε όλα εκείνα τα στοιχεία που χαρακτηρίζουν τη μεταφορά του κειμένου τού, προσαρμόζοντάς το στις δικές μας ανάγκες και ιδιαίτερες ικανότητες. Περιορίσαμε στοιχεία που δεν συνάδουν με τη σύνθεση της ομάδας μας και με εμβόλιμες προσθήκες που δημιουργήθηκαν από την ομάδα, συνδέουν με αμεσότητα την προσωπική τους αντίληψη με την έννοιας της Ειρήνης, της κοινής προσπάθειας και την αξία της αποδοχής κάθε ανθρώπου.
Ταυτότητα παράστασης
Ειρήνη του Αριστοφάνη
11 και 12 Ιουνίου 2024, στις 21:30 μ.μ.
Θέατρο Ερωφίλη, Φορτέτζα
Είσοδος ελεύθερη.
Συντελεστές:
Βασισμένο στην μεταφορά του Δημοσθένη Παπαμάρκου και του Νίκου Κηπουργού
Προσαρμογή – προσθήκη κειμένων: Κωνσταντίνα Γιασεμίδου
Σκηνοθεσία: Κωνσταντίνα Γιασεμίδου – Γιάννης Μπλέτας
Χορογραφίες – κινησιολογία: Κωνσταντίνα Γιασεμίδου
Κινηματογράφηση – μοντάζ: Γιάννης Μπλέτας
Βοηθοί σκηνοθεσίας: Αναστασία Βασιλειάδου, Μαρία Σκαμνάκη
Σύνθεση πρωτότυπης μουσικής και ζωντανής εκτέλεσης επί σκηνής: Κρουστά παιζουν ζωντανά επι σκηνής συμμετέχοντες του προγράμματος “Η Τέχνη του Ρυθμού στην Εκπαίδευση-Μουσικη στην Κοινότητα”
Επιμέλεια σκηνικών και κουστουμιών: Κωνσταντίνα Γιασεμίδου – Γιάννης Μπλέτας
Χώρος φιλοξενίας προβών: Χώρος πολιτισμού “Σημείο”.
Παραγωγή: Σύλλογος Γονέων και Φίλων Ατόμων με Αυτισμό
Διεύθυνση Παραγωγής: Ειρήνη Κλάδου
Οργάνωση Παραγωγής: Παύλος Μελισσινός
Επικοινωνία – Δημόσιες σχέσεις : Ειρήνη Κλάδου, Γαβριήλ Τσουντάνης- INTERBRAIN
Κουστούμια: Εθνική Λυρική Σκηνή
Συμμετέχουν αλφαβητικά οι ηθοποιοί: Γιώργος Αργβλιάνι, Πηνελόπη Βαμιεδάκη, Αναστασία Βασιλειάδου , Στέλιος Βουρβαχάκης, Οδυσσέας Γασπαράκης, Μαρία Δραμιτινού, Ειρήνη Κλάδου, Στελλίτσα Λαγουδάκη, Παναγιώτης Λύκος, Φίλιππος Μαυροματάκης, Ίρις Μπιρλιράκη, Χρύσα Μιχελιδάκη, Ειρήνη Ντουμπάρλα,, Κώστας Μίσα, Στελλιάννα Παπαδάκη, Κώστας Παπαδάκης, Δέσποινα Πετσαγκουράκη, Αργυρώ Πισκοπάκη, Άγγελος Πονηρός, Νεκταρία Μαρία Ρηγινιώτη, Μαρία Σκαμνάκη, Λευτέρης Σκλαβάκης, Μανώλης Σταυρουλάκης, Ραφαέλα Φραγκιαδάκη, Ανδρέας Χρυσός.
Τα κοστούμια της παράστασης είναι παραχώρηση του Βεστιαρίου της Εθνικής Λυρικής Σκηνής.
Ευχαριστούμε θερμά τον Δημοσθένη Παπαμάρκο για την παραχώρηση των πνευματικών δικαιωμάτων του κειμένου
Η παραχώρηση για τα πνευματικά δικαιώματα της μεταφοράς του κειμένου της Ειρήνης του Αριστοφάνη, έγινε από τον Δημοσθένη Παπαμάρκο, σε μουσική – ενορχήστρωση του Νίκου Κυπουργού, για την παράσταση του Εθνικού Θεάτρου στο Φεστιβάλ Αθηνών_ Επιδαύρου το 2016.
Ευχαριστούμε τους : Αθήνα Βερυκάκη, Χρυσούλα Σκεπετζή , Σοφία Καλημέρη , Γεωργία Ανυφαντάκη, Δέσποινα Ανυφαντάκη, Γιώργο Κουμεντακη, Μάρα Δανδόλου, Αντωνία Πιοτογιαννάκη και όσους ακόμα βοήθησαν και βοηθούν με οποιονδήποτε τρόπο.

Γιορτινό κλείσιμο της χρονιάς από το 15ο Δημοτικό Σχολείο Ρεθύμνου
2025-06-12 19:45 - 21:30 | 15ο Δημοτικό Σχολείο Ρεθύμνου, Κουρητών 9, Ρέθυμνο, Ρεθύμνου, 74100, Ελλάδα
Η σχολική κοινότητα του 15ου Δημοτικού Σχολείου Ρεθύμνου σας προσκαλεί να γιορτάσουμε μαζί τη δημιουργικότητα και τα επιτεύγματα των μαθητών μας μέσα από δύο ξεχωριστές εκδηλώσεις.

Την Τετάρτη 4 Ιουνίου 2025, από τις 19:00 έως τις 21:00, στο Σπίτι του Πολιτισμού, θα παρουσιαστούν σχολικά προγράμματα της χρονιάς με τη θεατρική παράσταση «Ο κύκλος με την Κιμωλία» και τη μουσική παράσταση «Σε στυλ … fusion!!».
Την Πέμπτη 12 Ιουνίου 2025, στις 19:45, στον χώρο του σχολείου, θα πραγματοποιηθεί έκθεση εικαστικών, καθώς και η τελετή λήξης του σχολικού έτους, με αποκορύφωμα την τελετή αποφοίτησης των μαθητών της Στ’ τάξης.

Η παρουσία όλων θα είναι ιδιαίτερη τιμή για το σχολείο.

Έκθεση Φωτογραφίας με θέμα «Αγγίζοντας το μαζί» του Στέφανου Πατεράκη & «Αντιηρώες» του Αστρινού Αλεξάκη
2025-06-13 19:30 - 23:00 | Φορτέτζα, Κάστρο Φορτέτζα, Ρέθυμνο, Ρεθύμνου, 74100, Ελλάδα
Έκθεση Φωτογραφίας με θέμα «Αγγίζοντας το μαζί» του Στέφανου Πατεράκη & «Αντιηρώες» του Αστρινού Αλεξάκη θα πραγματοποιηθεί από Τετάρτη 11 έως Παρασκευή 13 Ιουνίου, από 19:30 – 23:00 στην Αίθουσα Πυροβολικού (Κάστρο Φορτέτσα) στο πλαίσιο του A Festival, του 1ου Φεστιβάλ Παραστατικών Τεχνών για την Αναπηρία στο Ρέθυμνο.

Wines @ Fortezza: Έκθεση κρητικού κρασιού στο Ρέθυμνο
2025-06-13 19:30 - 23:00 | Φορτέτζα, Κάστρο Φορτέτζα, Ρέθυμνο, Ρεθύμνου, 74100, Ελλάδα
Για μία ακόμη χρονιά ο Δήμος Ρεθύμνης και το Δίκτυο Οινοποιών Κρήτης, με την υποστήριξη της Περιφέρειας Κρήτης και της Αγροδιατροφικής Σύμπραξης, διοργανώνουν την Παρασκευή 13 Ιουνίου 2025 μία βραδιά αφιερωμένη στον Κρητικό Αμπελώνα.
Στην εκδήλωση γευσιγνωσίας Wines of Crete @ Fortezza που θα λάβει χώρα στο Φρούριο Φορτέτζα στο Ρέθυμνο, οινόφιλοι αλλά και επαγγελματίες του οίνου θα έχουν την ευκαιρία να απολαύσουν επώνυμο, εμφιαλωμένο κρητικό κρασί από 18 οινοποιεία μέλη του Δικτύου Οινοποιών Κρήτης, αλλά και να γνωρίσουν από κοντά τους ανθρώπους πίσω από την «ετικέτα».

Το ωράριο της έκθεσης θα είναι: 19:30 με 23:00
Η εκδήλωση αποτελεί συνδιοργάνωση του Δήμου Ρεθύμνης, με την υποστήριξη της Περιφέρειας Κρήτης & της Αγροδιατροφικής Σύμπραξης Περιφέρειας Κρήτης.
Τιμή εισόδου: 10€ (συμπεριλαμβάνεται ποτήρι γευσιγνωσίας).

«Comedy for the Masses Vol. 3»: Stand Up Comedy με τους Mikeius, Jeremy και Κώστα Μαλιάτση
2025-06-13 21:30 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Η ομάδα-φαινόμενο – Mikeius, Jeremy και Κώστας Μαλιάτσης – επιστρέφει για ΤΡΙΤΗ συνεχόμενη χρονιά με νέα παράσταση, νέα θεματολογία και την ίδια καταιγιστική ενέργεια που έχει ήδη ξεσηκώσει χιλιάδες θεατές!
Μετά από δύο σεζόν γεμάτες sold out και αμέτρητα memes, το Comedy for the Masses γίνεται θεσμός και βάζει πλώρη για ακόμη περισσότερες πόλεις σε όλη την Ελλάδα.
Το tour του 2025 είναι γεγονός – κι αν νομίζεις πως τα έχεις δει όλα… ξανασκέψου το.
ΡΕΘΥΜΝΟ – CINELAND ΠΑΝΤΕΛΗΣ
Παρασκευή 13/6/2025 – 21:30
Προπώληση more.com

Συνέδριο με θέμα «Η Τέχνη της Ξερολιθιάς: Το ανθρώπινο σύνορο ανάμεσα στη φύση και τον πολιτισμό» στα Ανώγεια
2025-06-14 09:30 - 20:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Συνέδριο με θέμα «Η Τέχνη της Ξερολιθιάς: Το ανθρώπινο σύνορο ανάμεσα στη φύση και τον πολιτισμό», θα πραγματοποιηθεί στα Ανώγεια, από τις 14 έως τις 15 Ιουνίου 2025.
Με στόχο την ανάδειξη της τοπικής ανάπτυξης μέσα από τη σύνθεση του πολιτιστικού και φυσικού μας περιβάλλοντος, οι θεματικές ενότητες θέτουν ερωτήματα και καλές πρακτικές γύρω από ζητήματα όπως:

Ξερολιθικές Κατασκευές και Βιώσιμη Ανάπτυξη
Η Γεωλογία του Τόπου, η Αρχιτεκτονική και οι Ξερολιθικές Κατασκευές
Ο Άνθρωπος και η Πέτρα- μια σχέση ισορροπίας φύσης πολιτισμού.
Δεύτερη Ζωή: Η Επαναχρήση των Ξερολιθιών στο Σήμερα.
Από την Αρχαιότητα στο Ψηφιακό Αποτύπωμα.

Το συνέδριο υλοποιείται από το Δίκτυο Ιδαίων, στο πλαίσιο του έργου «Δράσεις ενημέρωσης – Ευαισθητοποίησης για την Ανάδειξη – Προστασία των Μητάτων του Ψηλορείτη και της Παραδοσιακής τεχνικής των Ξερολιθικών κατασκευών», ενταγμένου στο CLLD-LEADER του ΑΚΟΜΜ-ΨΗΛΟΡΕΙΤΗΣ ΑΕ ΟΤΑ και τελεί υπό την αιγίδα του Δήμου Ανωγείων και την οργανωτική υποστήριξη του Πολιτιστικού Οργανισμού Androidus – Αργαστήρι.
Δηλώσεις συμμετοχής και αναλυτικό πρόγραμμα: https://aori.my.canva.site/mitata

To Μέγαρο έξω από το Μέγαρο: O Λεωνίδας Καβάκος & το Apollωn Ensemble στη Μονή Αρκαδίου
2025-06-14 20:30 | Μονή Αρκαδίου, Arkadi, Ρεθύμνου, 741 50, Greece
2025: Το Μέγαρο Μουσικής Αθηνών συνεχίζει και φέτος την εξωστρεφή του διαδρομή, με εκδηλώσεις πέρα από τους δικούς του χώρους, σε εμβληματικές τοποθεσίες της Ελλάδας που συνδέουν την τέχνη με την ιστορία και την τοπική κοινωνία.
Με βαθιά πίστη στον ρόλο του πολιτισμού ως φορέα συνοχής, μνήμης και αναγέννησης, το Μέγαρο φέρνει τη μουσική σε τόπους ιστορικής, κοινωνικής και συμβολικής σημασίας, δημιουργώντας συνθήκες ουσιαστικής συνάντησης ανάμεσα στο κοινό, το τοπίο και την τέχνη.
Μέσα από συνεργασίες με κορυφαίους Έλληνες και διεθνείς καλλιτέχνες, και σε στενή σύμπραξη με θεσμικούς και τοπικούς φορείς, το πρόγραμμα του φετινού καλοκαιριού αγγίζει με σεβασμό το παρελθόν και κοιτά με δημιουργικότητα το μέλλον.
Ιερά Μονή Αρκαδίου – Κρήτη
Σάββατο 14 Ιουνίου 2025 | Ώρα 20:30
Προαύλιος Χώρος της Ιεράς Μονής Αρκαδίου
Λεωνίδας Καβάκος & Apollωn Ensemble
Ο Λεωνίδας Καβάκος πλαισιώνεται από εκλεκτούς Έλληνες μουσικούς του Apollωn Ensemble (Αλ. Σακαρέλλο, Ηλ. Λιβιεράτο, Τ. Γαβριηλίδη-Πέτριν, Chr. Miroshnikov) για μια μοναδική βραδιά μουσικής δωματίου σε έναν χώρο – σύμβολο ιστορικής μνήμης, που βρίσκεται 23 χιλιόμετρα νοτιοανατολικά από το Ρέθυμνο στις βορειοδυτικές πλαγιές του Ψηλορείτη και σε υψόμετρο περίπου 500 μέτρων.
Πρόγραμμα:
v. Beethoven: Violin Sonata No. 9 in A Major, Op. 47, Kreutzer Sonata
(Ενορχήστρωση για κουιντέτο εγχόρδων: 2 βιολιά, βιόλα, 2 βιολοντσέλα)
I. Adagio sostenuto – Presto
II. Andante con variazioni
III. Finale: Presto
Fr. Schubert: String Quintet in C Major, D 956, Op. 163
(2 βιολιά, βιόλα, 2 βιολοντσέλα)
Ι. Allegro ma non troppo
II. Adagio
III. Scherzo. Presto – Trio. Andante sostenuto
IV. Allegretto
Συντελεστές
Λεωνίδας Καβάκος Ι βιολί I
Apollωn Ensemble
Αλέξανδρος Σακαρέλλος Ι βιολί II
Ηλίας Λιβιεράτος Ι βιόλα
Τιμόθεος Γαβριηλίδης – Πέτριν Ι βιολοντσέλο I
Christophor Miroshnikov Ι βιολοντσέλο II
Η σύμπραξη των διακεκριμένων μουσικών, σε αυτό το μοναδικό περιβάλλον, αναμένεται να είναι μια ανεπανάληπτη εμπειρία υψηλής τέχνης.
Τα (δωρεάν) εισιτήρια για την εκδήλωση έχουν εξαντληθεί.

Εκδήλωση του Λαογραφικού Ομίλου Κρήτης «Νικηφόρος Φωκάς»
2025-06-14 21:00 | Γυμνασιο Ατσιποπουλου, Παναγιάς Ελιές, Αγίας Ζώνης, Ατσιπόπουλο, Ρεθύμνου, 741 50, Ελλάδα
Ο Λαογραφικός Όμιλος Κρήτης «Νικηφόρος Φωκάς», με μεγάλη χαρά, διοργανώνει το Σάββατο 14 Ιουνίου μία εκδήλωση για τη λήξη της μουσικοχορευτικής χρόνιας!
Η εκδήλωση θα πραγματοποιηθεί στον προαύλιο χώρο του Λυκείου Ατσιποπούλου.
Όπως κάθε χρόνο , έτσι και φέτος η είσοδος θα είναι ελεύθερη για όλον τον κόσμο για να γλεντίσουμε, να χορέψουμε και να τραγουδήσουμε μαζί, να γίνουμε μια παρέα!
Το παραδοσιακό γλέντι μας θα πλαισιώσουν μουσικά οι Βαγγέλης Κιμιωνής και Κλέαρχος Μανωλιούδης, οπότε μαζί σας να φέρετε πολύ κέφι και όρεξη!
Θα σας περιμένουμε όλους!
Για τον όμιλο, ο πρόεδρος,
Σταύρος Νικολάου Νικηφόρος
Τηλ : 6983743702

Θερινό Φεστιβάλ Μυλοποτάμου: Τουρνουά Ψυχαγωγικών Παιχνιδιών Στρατηγικής
2025-06-15 11:00 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Κυριακή 15 Ιουνίου, Σκάκι, Πλατεία Δικαιοσύνης, Πέραμα
Κυριακή 22 Ιουνίου, Ξερή, Πέραμα, καφέ Νταμουλής
Κυριακή 29 Ιουνίου, Μπιρίμπα, Πέραμα, καφέ Revans
Κυριακή 20 Ιουλίου, Πρέφα, Πέραμα, αίθουσα Κ.Α.Π.Η.
11:00
Κάνουμε παρέα και διασκεδάζουμε με παιχνίδια σκέψης & στρατηγικής!
Δωρεάν δηλώσεις συμμετοχής, επιτόπου, τις ημέρες διεξαγωγής των παιχνιδιών.

Το Βρεφικό Θέατρο Συννεφάκι παρουσιάζει την παράσταση «Σταγόνα»
2025-06-15 12:00 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
ΣΤΑΓΟΝΑ: Βρεφικό Θέατρο Συννεφάκι
Για βρέφη από 0 μηνών έως νήπια 4 ετών
Ρέθυμνο – Τεχνοχώρος Τζεπέτο
Κυριακή 15 Ιουνίου στις 12:00
Το βρεφικό θέατρο Συννεφάκι παρουσιάζει τη νέα του βρεφική παράσταση “Σταγόνα”. Μια παράσταση για βρέφη και νήπια από 0-4 ετών.
Ένα παιχνίδι στην μπανιέρα καταλήγει στην αναζήτηση της ευτυχίας.
Στη σταγόνα αρέσει να κολυμπάει στα αλμυρά νερά της θάλασσας,
καθώς και να λερώνεται στις λάσπες της πόλης.
Της αρέσει να τρέχει στα σύννεφα, αλλά μερικές φορές στέκεται απλά ακούνητη και παρατηρεί.
Η σταγόνα είναι η ευτυχία που όλοι ψάχνουμε και κυνηγάμε.
Άλλοτε μικρή, άλλοτε μεγάλη, διαφορετική για τον καθένα.
Η αναζήτηση της σταγόνας γίνεται η αφορμή για ένα χαρούμενο παιχνίδι.
Η Σταγόνα είναι μια παράσταση κίνησης, εικόνων και αντικειμένων. Μια παράσταση έκφρασης συναισθημάτων που θα συνεπάρει τα μικρά παιδιά με τα χρώματα και τους ήχους της και θα θυμίσει στους μεγάλους πως η ευτυχία είναι παντού αρκεί να σταματήσουν να την ψάχνουν.
Διάρκεια παράστασης: 35′ λεπτά
Τιμή εισιτηρίου 7 ευρώ
Παίζουν οι ηθοποιοί: Ειρήνη Μαμάση, Αλεξάνδρα Παρασκευοπούλου
Απαραίτητη η κράτηση θέσεων
Κρατήσεις: 6945678310, 6947761326 (περιορισμένος αριθμός θεατών)
Κατεχάκη & Χειμάρρας, πεζόδρομος Φορτέτζας. Ρέθυμνο

Συναυλίες στο πλαίσιο του A Festival
2025-06-15 20:30 | Γάλλος, Γάλλος Ρεθύμνου, Ρέθυμνο, Ρεθύμνου, Ελλάδα
Για πρώτη χρονιά φέτος ο Δήμος Ρεθύμνης διοργανώνει ένα Φεστιβάλ Παραστατικών Τεχνών με θέμα την αναπηρία σε συνδιοργάνωση με το Σύλλογο Γονέων και Φίλων Ατόμων με Αυτισμό Ρεθύμνου.
Το όνομα του φεστιβάλ “A festival” αρχίζει με το Α όπως η Αποδοχή και η Αγάπη που πρέπει να περιβάλλει τις τέχνες (Αrts) με την ισότιμη πρόσβαση στην τέχνη για τα Άτομα με Αυτισμό και νοητική ή κινητική Αναπηρία.
Κυριακή 15 Ιουνίου 2025
Χώρος: Πλατεία Γάλλου, Πολιτιστικός Σύλλογος Γάλλου
Ωρα: 20.30
«Όλα μοιάζουν Καλοκαίρι»
Σύμπραξη Νεανικής Χορωδίας ΚΔΑΠ ΑμεΑ Ρεθύμνου με την Παιδική χορωδία Δήμου Μυλοποτάμου,
Μαέστρος – συντονιστής: Βαγγέλης Λινοξυλάκης

«Από την Ιρλανδία στην Κρήτη με την τέχνη του ρυθμού».
Ομάδα Κρουστών – πρόγραμμα «Η Τέχνη του ρυθμού στην εκπαίδευση – Η Μουσική στην Κοινότητα».
Συντονιστής: Γιάννης Παπατζανής και μεγάλη ομάδα καλλιτεχνών.
Η εκδήλωση τελείται με την υποστήριξη του Δήμου Ρεθύμνης και φιλοξενείται από τον Πολιτιστικό Σύλλογο Γάλλου.

“Please Mind The Bag" από την Eorisis Dancetheater Company στο Θέατρο Ερωφίλη
2025-06-15 20:45 - 22:00, 2025-06-16 20:45 - 22:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Eorisis Dancetheater Company, παρουσιάζει τη νέα της παραγωγή, στο θέατρο Ερωφίλη (φρούριο Φορτέτζας – Ρέθυμνο), στις 15 & 16 Ιουνίου 2025, με τίτλο: «PLEASE MIND THE BAG».

Λίγα λόγια για το έργο
Αφετηρία για το θέμα της παράστασης στάθηκε το βασικό ερώτημα: «πώς λειτουργεί η δικαιοσύνη σήμερα;»
Ένα πάρτι κλειστό, φανταχτερό, έντονο, οργιώδες, γκλαμουράτο! Χωρίς κανόνες και περιορισμούς. Οι καλεσμένοι/ες με την ξέφρενη διάθεσή τους, μέσα από μικρές ή μεγάλες πράξεις βίας και αδικίας, εναλλάσσονται στους ρόλους του θύτη και του θύματος.
Μέσα σε ένα λαμπερό περιτύλιγμα σχηματοποιούνται «κοντινότητες», αλλά και αποστάσεις, ώστε να αναρωτιέται κανείς για τον τρόπο που συνυπάρχουμε. Μια δήλωση εχεμύθειας και αποποίησης ευθυνών, ίσως να φανεί σωτήρια, με την ευχή ότι δε θα είμαστε εμείς το επόμενο εξιλαστήριο θύμα».
Σκηνικό αντικείμενο η σακούλα και πάνω της όλα τα αποτυπώματα από τις πράξεις βίας.
Πως οι αδικίες στην καθημερινότητά μας αφήνουν το στίγμα τους στα σώματα μας; Πως τοποθετούμαστε απέναντι στη βία και στην αδικία;
Σε τι καλούμαστε να μεταμορφωθούμε για να τις αντιμετωπίσουμε;
Πόσο ευμετάβλητα είναι τα όρια ανάμεσα στους «θύτες» και στα «θύματα»;
To πως τοποθετείται το κάθε (δρων) άτομο στη σκηνή – και στη ζωή – αλλάζει κάθε φορά τη δυναμική του συνόλου.
O φόβος μας, η ανάγκη μας να ανήκουμε ή η άγνοιά μας μπορεί να καθοδηγεί το πως θα “χορέψουμε”, ποιους/ες κα έχουμε δίπλα μας και ποιους/ες απεναντι μας.
Σχετικά με την ομάδα:
Η Eorisis Dancetheater Company με έδρα το Ρέθυμνο και χορογράφο την Ανδρομάχη Βαρσάμη, δημιουργήθηκε το 2019.
Η πρώτη παράσταση της ομάδας με τίτλο “ΠΟΛΥ ΝΩΡΙΣ”, ανέβηκε τον Ιούνιο του 2019 στο Παράρτημα της Σχολής Καλών Τεχνών, στο λόφο Ευλυγιάς. Έπειτα συνεργάστηκε με το σκηνοθέτη Γιάννη Περογαμβράκη, στη θεατρική παράσταση αφιέρωμα στη Κατερίνα Γώγου “Τώρα να δούμε εσείς τι θα κάνετε”.
Τον Ιούνιο του 2022 έγινε παρουσίαση ως work in progress του έργου “GWENA” στο Θέατρο Ερωφίλη του Φρουρίου Φορτέτζας Ρεθύμνου. Τον Ιούνιο του 2023 έκανε πρεμιέρα το έργο GWENA στον προαύλιο χώρο του Παλαιοντολογικού Μουσείου Ρεθύμνου.
Σκοπός, πάντα, της ομάδας είναι ο πειραματισμός πάνω στο σύγχρονο χορό και τη θεατρικότητα, θέλοντας να αναπαραστήσει με έντονο συμβολισμό τα θέματα που επιλέγει.

Σύλληψη / Σκηνοθεσία / Χορογραφία / Δραματουργία:
Ανδρομάχη Βαρσάμη, Κωνσταντίνος Καρβουνιάρης
Χορογραφούν & Ερμηνεύουν: Αναστασία Γεωργίου, Ειρήνη Θεοδωράκη, Εμμανουέλα Θεοδωράκη, Ασπασία Κλάδου, Ελένη Κουνδουράκη, Θεανώ Μιχελαράκη, Φωφώ Νούσια, Θοδωρής Τσιάτσικας, Σάρα Τσορμπάτζι, Στέλιος Φουράκης
Οργάνωση Παραγωγής: Ανδρομάχη Βαρσάμη – Κωνσταντίνος Καρβουνιάρης
Βοηθός παραγωγής: Ελεάννα Αποστολάκη
Πρωτότυπη μουσική / Παραγωγή / Σύνθεση: Γιώργος Καπαρός
Μουσικό κομμάτι έναρξης και τέλους: Μαρία Μαντικού
Επιμέλεια / Σχεδιασμός / Κατασκευή κοστουμιών: Πένυ Κορρέ
Ηχητικός σχεδιασμός / Ηχοληψία: Νίκος Κεφαλογιάννης
Φωτιστικός σχεδιασμός: Ελίζα Αλεξανδροπούλου
Χειρισμός φωτισμού: Γιώργος Ραφαήλ Βελιδάκης
Επιμέλεια αφίσας / προγράμματος: Τόνια Κοϊνάκη
Παραγωγή video: Οbscura Lab
Θέατρο Ερωφίλη Φρούριο Φορτέτζας Ρεθύμνου
Κυριακή 15 & Δευτέρα 16 Ιουνίου στις 20:45
Είσοδος: 12€, 10€ (Φοιτητές, μαθητές, ΑμεΑ)
Προπώληση more.com
Διάρκεια: 50 λεπτά
* Για αγορά εισιτηρίων στο ταμείο του θεάτρου, απαραίτητη ώρα προσέλευσης 30 λεπτά πριν από την έναρξη της παράστασης.
** Στην παράσταση γίνονται απότομες εναλλαγές φώτων και κάποια flash. Δε χρησιμοποιείται στρομποσκοπικός εξοπλισμός.

«Χορεύουμε στον ρυθμό των 60s»: Ο χορός των ΚΑΠΗ Δήμου Ρεθύμνης
2025-06-16 20:30 | Κέντρο Α-Α, Armeni, Ρεθύμνου, 741 50, Greece
Η Διεύθυνση Κοινωνικών Υπηρεσιών του Δήμου Ρεθύμνης, η αρμόδια Αντιδήμαρχος Κοινωνικής Πολιτικής, Δρ. Άννα Ελευθεριάδου Γκίκα και το Τμήμα Τρίτης Ηλικίας προσκαλούν όλους τους φίλους της χαράς, της μουσικής και του χορού στο πιο κεφάτο event του καλοκαιριού!
Δευτέρα 16 Ιουνίου 2025, ώρα 20:30 στο Κέντρο Διασκέδασης Α-Α στους Αρμένους Ρεθύμνου
Μια βραδιά γεμάτη ρυθμό, αναμνήσεις και… ατελείωτο rock ‘n’ roll, με πρωταγωνιστές τις «Ομάδες Τραγουδιού των ΚΑΠΗ του Δήμου Ρεθύμνης, που θα μας ταξιδέψουν στη χρυσή δεκαετία των 1960s μέσα από αγαπημένα τραγούδια, υπό τη μουσική διδασκαλία και διεύθυνση της Κατερίνας Χριστουλάκη.
Φορέστε το πιο πολύχρωμο πουκάμισό σας, γυαλί-πεταλούδα και έτοιμοι για twist, swing και πολλές εκπλήξεις!
Η τρίτη ηλικία μας αποδεικνύει για άλλη μια φορά πως η ζωντάνια και η χαρά δεν έχουν ηλικία!
Ροκάρουμε όπως τότε και σας περιμένουμε
Τιμή Εισόδου 10 ευρώ

«Ένα σχολείο για όλους»: Ημερίδα στο Ρέθυμνο για τη Συμπεριληπτική Εκπαίδευση
2025-06-17 08:30 - 13:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Την Τρίτη 17 Ιουνίου 2025, στο Σπίτι του Πολιτισμού στο Ρέθυμνο, θα πραγματοποιηθεί ημερίδα με τίτλο: «Ενταξιακή πολιτική της σύγκλισης: Ένα σχολείο για όλους», με στόχο την ενίσχυση της συμπεριληπτικής εκπαίδευσης και της κουλτούρας ένταξης στα σχολεία.
Διοργανώνεται από τη Διεύθυνση Πρωτοβάθμιας Εκπαίδευσης Ρεθύμνου, το ΚΕΔΑΣΥ Ρεθύμνου, και τη Σύμβουλο Ειδικής Αγωγής και Ενταξιακής Εκπαίδευσης, κα Ελένη Γκιργκινούδη.
Η ημερίδα απευθύνεται σε Διευθυντές και Προϊσταμένους σχολικών μονάδων και εστιάζει στην εφαρμογή ενταξιακής πολιτικής, σύμφωνα με τα ευρωπαϊκά πρότυπα.
ΠΡΟΓΡΑΜΜΑ ΗΜΕΡΙΔΑΣ
Τρίτη 17 Ιουνίου 2025 – Σπίτι του Πολιτισμού, Ρέθυμνο
08:30 – 09:00 | Προσέλευση συμμετεχόντων
09:00 – 09:30 | Χαιρετισμοί
Α΄ Συνεδρία: Διοικητικό Πλαίσιο του Συμπεριληπτικού Σχολείου
09:30 – 10:00 | Ομιλία Ιωάννη Μπουσδούνη (ΥΠΑΙΘΑ): «Ανάπτυξη συνεργασιών στο πλαίσιο της Συμπεριληπτικής Εκπαίδευσης»
10:00 – 10:30 | Συζήτηση – Ερωτήσεις
10:30 – 11:00 | Διάλειμμα (Coffee break)
Β΄ Συνεδρία: Ανάπτυξη Ενταξιακής Κουλτούρας – «Ένα σχολείο για όλους»
11:00 – 11:20 | Ελένη Γκιργκινούδη: «Η ανάπτυξη ενταξιακής κουλτούρας μέσω βιωματικών δράσεων, αξιοποιώντας το Θέατρο και τη Μουσική»
11:20 – 11:40 | Μαρία Πετράκη (ΚΕΔΑΣΥ Ρεθύμνου): «Η ΕΔΥ ως παράγοντας πρώιμης διάγνωσης και έγκαιρης παρέμβασης»
11:40 – 12:00 | Ελευθερία Σιμιτζή-Δέλλα: «Στρατηγικές υποστήριξης νηπίων με Ε.Ε.Α στην Προσχολική Εκπαίδευση»
12:00 – 12:20 | Ιάκωβος Μαστρογιάννης: «Παιδαγωγικές δυνατότητες της Παράλληλης Στήριξης στη Φυσική Αγωγή»
12:20 – 13:00 | Συζήτηση – Ερωτήσεις
13:00 – 13:15 | Κλείσιμο – Αποτίμηση
Η ημερίδα στοχεύει στην ανάδειξη καλών πρακτικών και στη στήριξη της μετάβασης προς ένα σχολείο συμπεριληπτικό για όλους τους μαθητές, χωρίς αποκλεισμούς.

Αναβίωση του Κλήδονα στο Σπήλι
2025-06-17 20:00 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα
Ο Σύλλογος Γυναικών Σπηλίου, με τη στήριξη του Δήμου Αγίου Βασιλείου, σας προσκαλεί στην πρώτη του πολιτιστική εκδήλωση για την αναβίωση του Κλήδονα, στις 17 Ιουνίου και ώρα 8:00 μ.μ στην πλατεία Σπηλίου με στόχο να ξαναζωντανέψουμε όλοι μαζί ένα έθιμο που κρατά από τα βάθη των αιώνων.
Ο Κλήδονας, το παραδοσιακό έθιμο που συνδέεται με τη γιορτή του Άη Γιάννη του Λαμπαδάρη, γεφυρώνει το χθες με το σήμερα, μέσα από φωτιές, τραγούδια, δρώμενα και προφορικές παραδόσεις.
Μέσα από αυτή την εκδήλωση τιμούμε τις ρίζες μας και τις γυναίκες του τόπου μας που κρατούν ζωντανή την πολιτιστική μας ταυτότητα.

Χοροεσπερίδα με τον Γρηγόρη Σαμόλη διοργανώνει το Λύκειο Περάματος Μυλοποτάμου
2025-06-17 21:00 | Κέντρο Σταλακτίτης, Πέραμα Μυλοποτάμου, Πέραμα Μυλοποτάμου, Ρεθύμνου, Ελλάδα
Μια νέα και πρωτοποριακή εκδήλωση εγκαινιάζει ο Δήμος Μυλοποτάμου την Τρίτη 17 Ιουνίου, στο κέντρο «Σταλαχτιτης», με στόχο την προώθηση της διασκέδασης χωρίς αλκοόλ στους νέους. Η «Χοροεσπερίδα Χωρίς Αλκοόλ» αποτελεί μια φρέσκια πρόταση, την οποία οι διοργανωτές ευελπιστούν να καθιερώσουν ως θεσμό τα επόμενα χρόνια.
Στην εκδήλωση θα διασκεδάσει το κοινό ο Γρηγόρης Σαμόλης με το συγκρότημα του, σε μια αξέχαστη μουσική βραδιά.
Τα έσοδα της βραδιάς θα διατεθούν για την ενίσχυση της εκδρομής των μαθητών του Γενικού Λυκείου Περάματος.
Η εκδήλωση διοργανώνεται από τον Δήμο Μυλοποτάμου σε συνεργασία με τον Σύλλογο Γονέων και Κηδεμόνων του Λυκείου.

Μουσική βραδιά στο Στέκι των Καθηγητών Ρεθύμνου
2025-06-17 21:00 | Στέκι Εκπαιδευτικών Ρεθύμνου, Ηλιακάκη 16, Ρέθυμνο, Ρεθύμνου, 74100
Με αφορμή την έκθεση φωτογραφίας της φωτογραφικής ομάδας του Στεκιού, σας προσκαλούμε σε μια όμορφη μουσική βραδιά την Τρίτη 17 Ιουνίου, στο Στέκι των Καθηγητών Ρεθύμνου.
Συμμετέχουν οι:

Άρης Συσκάκης – βιολί
Αντρέας Σταμούλης – ούτι
Δέσποινα Αναστασοπούλου – φωνή & κρουστά
Κατερίνα Γκουντελάκη – φωνή

Ώρα έναρξης: 21:00
Είσοδος ελεύθερη (Το μπαρ του Στεκιού θα είναι ανοιχτό για ποτά)

Ο Στέφανος Κορκολής σε έργα Μίκη Θεοδωράκη - Ερμηνεία τραγουδιών Σοφία Μανουσάκη
2025-06-17 21:15 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
ΠΡΟΠΩΛΗΣΗ more.com
Τρίτη 17 Ιουνίου – Έναρξη 21:15
Θέατρο Ερωφίλη – Φορτέτζα Ρέθυμνο
Τα τελευταία χρόνια της ζωής του, ο Μίκης είχε εμπιστευτεί στον Στέφανο Κορκολή το «νέο του ξεκίνημα» αποκαλώντας τον δημόσια «ιδανικό ερμηνευτή και πρεσβευτή της μουσικής του προς το ελληνικό και το διεθνές κοινό».
Η Σοφία Μανουσάκη ήταν γι’ αυτόν η «μεγάλη, καινούργια αποκάλυψη, τόσο φωνητικά, όσο και ερμηνευτικά. υΗ Σοφία, συνέλαβε απολύτως την ιδιοφυή ερμηνευτική σύλληψη του Στέφανου Κορκολή, ο οποίος με ένα πιάνο δημιουργεί ένα μουσικό-ηχητικό σύμπαν, αποτέλεσμα μιας μεγάλης συμφωνικής ορχήστρας με τα χιλιάδες χρώματα και ρυθμούς», όπως χαρακτηριστικά ανέφερε σε επιστολή του.
Τρεις χρυσούς δίσκους έχει ηχογραφήσει το ντουέτο Κορκολής – Μανουσάκη με έργα του Μίκη και έχει δώσει sold-out συναυλίες εντός και εκτός Ελλάδας.
Σε αυτό το ρεσιτάλ ο Στέφανος μαζί με την Σοφία ξεδιπλώνουν όλες τις πτυχές της μουσικής μεγαλοφυΐας του Θεοδωράκη, από τα λυρικά του τραγούδια μέχρι τα εμβληματικά του έργα όπως η μπαλάντα του Μαουτχάουζεν και ο Επιτάφιος.
Ποιήματα που έγιναν πασίγνωστα τραγούδια και αγαπήθηκαν από όλες τις γενιές και συνεχίζουν να «σημαδεύουν ανεξίτηλα» τις ψυχές μας.
Συντελεστές:
Στέφανος Κορκολής: Πιάνο (Διασκευές – Μεταγραφές για Πιάνο / Φωνή)
Σοφία Μανουσάκη: Ερμηνεία τραγουδιών
Ηχοληψία: Δημήτρης Δημητριάδης, Τίμος Βροντάκης
Φωτισμοί: Μανώλης Βροντάκης
Παραγωγή: Ιωάννης Τρουλλινός – Lifeworks Productions
ΠΡΟΠΩΛΗΣΗ

Καταστήματα PUBLIC
Βιβλιοπωλείο ΣΕΛΙΔΑ (Μοάτσου 20)
more.com

Γιορτή λήξης μαθημάτων της Σχολής Χορού του Ομίλου Βρακοφόρων Ρεθύμνου
2025-06-18 19:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Ο Όμιλος Βρακοφόρων Κρήτης σας περιμένει να κλείσουμε μαζί τον φετινό κύκλο μαθημάτων της σχολής χορού του Ρεθύμνου την Τέταρτη 18 Ιουνίου, στην Πλατεία Μικρασιατών!
Τη γιορτή θα πλαισιώσουν μουσικά οι Λευτέρης και Μανούσος Καλλέργης με το συγκρότημα τους.

Έκθεση φωτογραφίας διοργανώνει η Φωτογραφική Ομάδα από το Στέκι των Καθηγητών Ρεθύμνου
2025-06-18 19:00 - 22:00 | Στέκι Εκπαιδευτικών Ρεθύμνου, Ηλιακάκη 16, Ρέθυμνο, Ρεθύμνου, 74100
Η Φωτογραφική ομάδα από το Στέκι των Καθηγητών Ρεθύμνου παρουσιάζει την έκθεση φωτογραφίας με τίτλο «ΑΝΤΗΧΗΣΕΙΣ ΤΗΣ ΓΗΣ»
Διάρκεια έκθεσης έως 18 Ιουνίου 2025
Ώρες λειτουργίας 19:00 – 22:00
Η έκθεση φωτογραφίας «Αντηχήσεις της Γης» είναι μία οπτική αποτύπωση της μυστικής σχέσης μεταξύ μορφών του γήινου τοπίου και ανθρωπίνων μορφών έκφρασης.
Τα απόκοσμα τοπία, οι σιωπηλοί ναοί, τα ανθρώπινα βλέμματα και τα σχήματα σαν ανθρώπινη έκφραση είτε μουσικής είτε υλικών μορφών δεν είναι παρά αντηχήσεις μιας Γης που αφουγκράζεται την ανθρώπινη ανάγκη προσέγγισης της ομορφιάς και του άπειρου.
Οι εικόνες πορτρέτων, μουσικών σχημάτων, θρησκευτικών ναών και άλλων κατασκευών και αναπαραστάσεων εκφράζουν την εμπειρία του τοπίου που γίνεται δημιουργία.
Κάθε βράχος κάθε δρόμος κάθε ιερός τόπος εμπεριέχει την ανθρώπινη παρουσία διαχρονικά είτε φανερά είτε υπαινικτικά.
Ο θεατής καλείται να ανακαλύψει τη μυστική σχέση μεταξύ φύσης και ανθρώπινης δημιουργίας.
Στέκι Καθηγητών Ρεθύμνου
Οδός Ηλιακάκη 16, Ρέθυμνο (δυτικά του κήπου)
Είσοδος ελεύθερη
Πληροφορίες 697 4924207
Στην έκθεση συμμετέχουν: Γιώργος Μπενάκης, Βασιλική Στέρρου, Δώρα Σπυριδάκη, Ελένη Μοσχονά, Ελισάβετ Μπενάκη, Ιωάννα Κασωτάκη, Κατερίνα Μαυροειδή, Μαρία Μελιδόνη, Νίκος Γλένης, Χαράλαμπος Σκεπετζάκης

Παιδική κρητική καντάδα στο Δαμαβόλου Μυλοποτάμου
2025-06-18 20:00 - 23:30 | Δαμαβόλου, Δαμαβόλου Μυλοποτάμου, Δαμαβόλου, Ρεθύμνου, Ελλάδα
Τετάρτη 18 Ιουνίου, Δαμαβόλου-Αβδανίτες
Πέμπτη 20 Ιουνίου, Πέραμα
Τρίτη 1 Ιουλίου, Αγρίδια
Δευτέρα 1 Σεπτέμβρη, Άγιος Μάμας
Έναρξη 20:00
Από τους μαθητές του μουσικού συλλόγου «Ήχώ Κρητών» κανταδόροι στα σοκάκια των χωριών.
Στα πλαίσια των εκδηλώσεων «Φεστιβάλ Μυλοποτάμου»

Μουσική βραδιά με τη Νίκη Ξυλούρη στο Καλυψώ στον Πλακιά
2025-06-18 21:00 | Kalypso Cretan Village Resort & Spa, Myrthianos Plakias, Ρεθύμνου, 740 60, Greece
Μια ξεχωριστή μουσική βραδιά με τη Νίκη Ξυλούρη θα πραγματοποιηθεί την Τετάρτη 18 Ιουνίου στο Θέατρο Ψαραντώνης, εντός του ξενοδοχείου Καλυψώ, στον Πλακιά Ρεθύμνου.
Στη σκηνή θα τη συνοδεύσουν οι: Γιώργος Ζαχαριουδάκης (πνευστά), Βαγγέλης Συλιγάρδος (μπουζούκι), Κωστής Μακάκης (βιολί).
Τη βραδιά θα τιμήσει με τη φιλική της συμμετοχή η Μαρία Λούκα.
Έναρξη 21:00 – Είσοδος 10 ευρώ.
Τηλ: 28320 31296.

Διήμερη θεατρομουσικοχορευτική παράσταση «Μεγαλώνοντας (σ)την Κρήτη» από τους Χοροκρήτες
2025-06-19 20:00 - 23:00 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Διήμερη θεατρομουσικοχορευτική παράσταση με θέμα «Μεγαλώνοντας (σ)την Κρήτη» διοργανώνει την Τετάρτη 18 και την Πέμπτη 19 Ιουνίου στο φρούριο Φορτέτζα ο Λαογραφικός Όμιλος ΧΟΡΟΚΡΗΤΕΣ.
Ώρα έναρξης 20:00
Είσοδος ελεύθερη
Θα πλαισιώσει μουσικά στις 18/6 ο Βασίλης Μακεδάκης & Ηλίας Σαββάκης (παιδικά τμήματα) και στις 19/6 ο Γιώργης Αλεξαντωνάκης (τμήματα ενηλίκων) με τα συγκροτήματά τους.

Παιδική κρητική καντάδα στο Πέραμα Μυλοποτάμου
2025-06-20 20:00 - 23:30 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Παρασκευή 20 Ιουνίου, Πέραμα
Τρίτη 1 Ιουλίου, Αγρίδια
Δευτέρα 1 Σεπτέμβρη, Άγιος Μάμας
Έναρξη 20:00
Από τους μαθητές του μουσικού συλλόγου «Ήχώ Κρητών» κανταδόροι στα σοκάκια των χωριών.
Στα πλαίσια των εκδηλώσεων «Φεστιβάλ Μυλοποτάμου».

Η παράσταση «Τρία Αληθινά Τραγούδια και ένα Ψεύτικο Παραμύθι» από το Ε.Ε.Ε.ΕΚ. Ρεθύμνου
2025-06-20 20:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια ξεχωριστή παράσταση με τίτλο «Τρία Αληθινά Τραγούδια και ένα Ψεύτικο Παραμύθι» θα παρουσιάσει το Ε.Ε.Ε.ΕΚ. Ρεθύμνου την Παρασκευή 20 Ιουνίου 2025, στις 20:30, στο Θέατρο Ερωφίλη στη Φορτέτσα.
Συμμετέχει το 4ο Γυμνάσιο Ρεθύμνου.
Το «Ψεύτικο Παραμύθι» είναι του Γεωργίου Καλλέργη, μαντολινά και παραμυθά της Λούτρας.
Η εκδήλωση πραγματοποιείται με τη συνδιοργάνωση της Περιφέρειας Κρήτης και του Δήμου Ρεθύμνης.
Η είσοδος είναι ελεύθερη για το κοινό.

«Εν Ευθυμία Άδωμεν..»: Συναυλία της Δημοτικής Χορωδίας Ρεθύμνου
2025-06-20 21:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
«Εν Ευθυμία Άδωμεν…»: Άσματα χιουμοριστικά & εύθυμα θα ακουστούν στη συναυλία της Δημοτικής Χορωδίας Ρεθύμνου.
Διεύθυνση: Ισιδώρα Χαλκιαδάκη
Πιάνο: Νατασα Εφεντακη
Παρασκευή 20 Ιουνίου – Ώρα 21:00 – Πλατεία Μικρασιατών

Βραδιά tango στο Κέντρο Βυζαντινών Τεχνών
2025-06-20 22:00 - 23:55 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Είναι γνωστό πως το Ρέθυμνο αποτελεί τα τελευταία 15 χρόνια πόλο έλξης για τους λάτρεις του τάνγκο ανά τον κόσμο χάρη στην πλούσια δραστηριότητα του Πολιτιστικού Συλλόγου TangoCultural, που με πρωτοβουλία της προέδρου του Σ. Γαλανάκη και τη συμβολή των μελών του διοργανώνει κάθε χρόνο πλήθος δραστηριοτήτων με αποκορύφωμα το Διεθνές Φεστιβάλ Τάνγκο A los Amigos στα τέλη Αυγούστου (27.08-01.09 2025).
Όμως, αυτή είναι μόνο η κορυφή. Προάγγελος του γεγονότος αποτελεί το τριήμερο σεμινάριο με το σημαντικότερο εν ζωή εκπρόσωπο του είδους, τον αποκαλούμενο και “Messi του τάνγκο”, και βασικότερο ανανεωτή του τα τελευταία 30 χρόνια, που πραγματοποιείται κάθε χρόνο στο τέλος της ακαδημαϊκής/χορευτικής χρονιάς. Ο λόγος για τον Mariano Chicho Frumboli, ο οποίος με τη διδασκαλία του έφερε στην κυριολεξία τα πάνω κάτω στο χορό! Η συμβολή του στην ερμηνεία της μουσικής (μουσικός και ο ίδιος) αλλά και στην τεχνική, με την ανάλυση της κίνησης και του νέου ρόλου της γυναίκας μέσα στο χορό είναι μοναδική και αδιαμφισβήτητη.

Η Σοφία Γαλανάκη, άμεσος “απόγονος” της διδασκαλίας του για 20 και πλέον χρόνια, κατάφερε να εξασφαλίσει για την κοινότητα του τάνγκο της Κρήτης μια σταθερή συνεργασία με το μεγάλο αυτό δάσκαλο και δημιουργό, που τιμά το νησί και την πόλη με την παρουσία του τα τελευταία χρόνια όχι μόνο στα πλαίσια του φεστιβάλ αλλά και για ένα τριήμερο σεμινάριο αφιερωμένο αποκλειστικά στη μάθηση, την εξέλιξη και δημιουργία.
Το σεμινάριο πραγματοποιείται κάθε χρόνο στα τέλη Ιουνίου (οι ημερομηνίες για τη φετινή χρονιά είναι 20-22 Ιουνίου) και συγκεντρώνει συμμετοχές όχι μόνο από τα μέλη του συλλόγου στο Ρέθυμνο αλλά και από το εξωτερικό. Φέτος φιλοξενούνται επαγγελματίες και ερασιτέχνες χορευτές από Ιταλία, Πολωνία, Ρουμανία, Ηνωμένο Βασίλειο, Γαλλία, Βέλγιο, Κύπρο, Αμερική και από πολλές πόλεις της Ελλάδας.

Στα πλαίσια του σεμιναρίου θα πραγματοποιηθούν δυο βραδιές τάνγκο (Παρασκευή 20 & Σάββατο 21 Ιουνίου) ώρα 22.00-01.00 στο Κέντρο Βυζαντινών Τεχνών, ανοιχτές στο κοινό του Ρεθύμνου, που επιθυμεί να τις παρακολουθήσει ταξιδεύοντας νοερά στα σαλόνια του Μπουένος Άιρες.
Η αυλαία πέφτει την Κυριακή 22 Ιουνίου με τον απολογισμό της δράσης και την ανανέωση του ραντεβού σε δύο μήνες για το μεγάλο γεγονός του καλοκαιριού, το Διεθνές Φεστιβάλ Τάνγκο Ρεθύμνου A los Amigos.
Πληροφορίες: info@a-los-amigos.com
